**“I”**

**Iqtisodiy faol aholi (Ishchi kuchi)** - aholining maxsulot ishlab chiqarish va xizmat korsatish uchun zarur ishchi kuchi ehtiyojini qoplaydigan qismi. Iqtisodiy faol aholi soni barcha ishlovchilar va ishsizlar majmuasini ifodalaydi. Ushbu atlasda iqtisodiy faol aholi mehnat bilan band bolganlar va ishaga joylashishga muhtoj bo’lgan ishsizlar kesimida keltirilgan.

**Iqtisodiy faol aholi** – aholining ishchi kuchi tarkibiga kirmaydigan qismi. U quyidagi toifalarga bo`linadi;

1. Ishlab chiqarishdan ajralgan holda talim olayotgan hamda ish haqqi yoki mehnat daromatiga ega bolmagan o`quvchilar va talabalar;
2. Ishlamaydigan 3-guruh nogironlari;
3. Uy bekalari hamda bolalar ni parvarish qilish bilan band bolgan ishlamayotgan ayollar;
4. Ko`chirib bo`ladigan ( mol- dunyo ) va ko`chmas mulk ( yer , suv , imorat va shu kabilar) dan daromat olayotgan ishlamayotgan shaxslar;
5. Ixtiyoriy ravishda mehnat bilan band bo`lmagan shaxslar.

**Ishsizlik**- mamlakatda ishga yaroqli ammo ish topolmayotgan iqtisodiy faol aholining bir qismini tashkil etuvchi odamlarning mavjudligi.

**Ishsizlik darajasi**-aholining turli miqdori uchun ishsizlikni ( turli mamlakatlar, bir mamlakat hududlari yoki bir mamlakatning turli davrlari uchun ) taqqoslash imkonini beruvchi miqdoriy ko`rsatkich . Ishsizlik darajasi ishsizlar sonining iqtisodiy faol aholining umumiy soniga yoki aholining qiziqish guruhlari soniga nisbati bilan hisoblanadi.

**Ichki migratsiya**–insonlarning bir mamlakat doirasida bir hududdan boshqasiga o`tib yurishi tushiniladi. Ichki migratsiya aholi miqratsiyasi shakllaridan biridir. Ichki migratsiyaning asosiy sabablari odatda iqtisodiy omillar: daromad va xarajatlar darajasi hisoblanadi. Ko`pgina mamlakatlarga xos bo`lgan ichki migratsiya urbanizatsiya ya’ni aholining qishloqlardan shaharlarga ko`chishi.

**Iliq oqimlar** - oqib kelgan suv u yetib borgan hududlardagi suvdan iliq bo’lgan oqimlar.

**Ilmiy geografik ishlar bosqichi -**XVII-XIX asrlarni o’z ichiga oladi, maxsus ilmiy ekspeditsiyalar uyushtirilgan, ilmiy ishlar asosan mamlakatshunoslik yo’nalishida olib borilgan.

**Ichki suvlar-** hududiy dengizdan tashqari mamlakat hududining barcha suvli qismi. Ichki suvlarga daryolar, irmoqlar, ko’llar va boshqa suv havzalari, shu jumladan, mamlakat hududiga to’g’ri keladigan chegaradosh davlatlarning suvlari ham kiradi.

**Iqlim**  -Yer yuzasi biror joyi ob-havosining ko’p yillik rejimi. Iqlim Quyosh radiatsiyasi, yer yuzasining holati va atmosferadagi havo harakatlari hosilasidir. Iqlim hosil qiluvchi omillar, Iqlim ob-havodan farq qilib, barqaror bo’ladi. U yillar, asrlar mobaynida o’zgaradi.

**Iqlim mintaqalari -**Yer yuzasida haroratning notekis taqsimlanishi natijasida vujudga keladiga geografik kenglik.

**Ilm** – insonning muayyan sohada tadqiqotlar olib borib yangi bilimlarni aniqlash maqsadida olib boradigan faoliyat turi. Ilmiy faoliyatning mahsuli “bilim”dir.

**Ichki turizm**– ko`rilayotgan mamlakatning doimiy yashovchisi bolgan tashrif buyuruvchining ushbu mamlakat doirasidagi ichki yoki chiqaruvchi sayyohlik safariga doir faoliyatni o`z ichiga oladi.

**Irrigatsiya eroziyasi-** sug’oriladigan yerlarda sug’orish qoidalari va me’yorlariga rioya qilmaslik natijasida vujudga keladigan tuproqlar eroziyalari turlaridan biri. Noto’g’ri yetishtirilgan (tik jarliklar) me’yorsiz sug’orilishi natijasida tuproqning yuqori qavati yuvilib ketadi va ba’zida jarliklar yuzaga keladi. Irrigatsiya eroziyasi, asosan, mamlakatning paxtaga ixtisoslashgan rayonlaridagi haydalgan yerlarda yuzaga keladi.

**Izobara** - (yunoncha izos-barobar, baryus – og’irlik)–geografik, sinoptik, meteorologik kartalarda Yer yuzasidagi havo bosimi bir xil bo’lgan joylarni tutashtiruvchi chiziq.

**Izobata** - (yunoncha izos – barobar, batos,– chuqurlik)– geografik kartalarda suv havzalari (okeanlar, dengizlar, ko’llar, daryolar, suv omborlari)ning chuqurliklari bir xil bo’lgan joylarini tutashtiruvchi chiziqlar.

**Izogieta**  - iqlim kartalarida bir xil miqdorda yog’in yog’adigan joylarni tutashtiruvchi chiziqlar. Ko’zga aniq tashlanishi uchun izogietalar oralig’i turlicha to’qlikdagi ranglarda bo’yaladi.

**Izotaxa** - tezlik (suv, shamol va h. k. tezligi) bir xil bo’lgan nuqtalarni birlashtiruvchi chiziqlar. Sokin ob-havoda daryo suvining tezligi ko’ndalang kesim (daryo) chuqurligining 1/16,5 qismidan atrofga, chuqurga va yuqoriga tomon kamaya boradi.

**Izoterma** - (yunoncha izos – barobar, terme – issiqlik)–geografik, sinoptik va meteorologik kartalarda ma’lum vaqtda havo harorati teng joylarni tutashtiruvchi chiziqlar.

**Izоklinlаr -**mаgnit enkаyishi bir хil bo’lgаn chiziqlаr. Jar tik uzun cho’zilagan botiq bo’lib, uning yonbag’irlari tik va o’simliklarsiz bo’ladi.

**“Ilg‘or” va “yangi” pedagogik texnologiyalar-**bu ta’lim shakllarini qulaylashtirish maqsadida va masofaviy o‘qitish, kompyuter va axborot texnologiyalardan audio va video vositalaridan multimediyadan foydalanib, o‘qitish va bilim o‘zlashtirishning jarayonlarini yaratish.

**Individual (yakkama-yakka tartibda) masofaviy о‘qitish -** telekommunikatsiya va ta’limni ta’minlash uchun zarur dasturiy vositalariga ega bо‘lgan masofa.

**Innovatsiya** – (ingliz tilidan olingan “Innavation” yangilik kiritish ) yangidan kiritilgan tushunchalar, tartib-qoidalar, texnologiya va yangiliklar.

**Iqtisodiy geografiya -** jamiyat va ishlab chiqarish va ularni joylashtirish qonuniyatlarini o'rganadi.