**“A”**

**Abiotik omillar** - anorganik tabiat sharoitining yig’indisi. Bularga tuproq, iqlim, topografik va boshqa fizik omillar kiradi.

**Abraziya** - (qirg’oq yemirilishi), (lotincha - avragio–sindirish) - dengiz, ko’l, yirik suv, omborlari qirg’oqlarining to’lqinlar ta’sirida yemirilishi.

**Adirlar-** O’rta Osiyo tog’larining past- baland etaklari. Adirlar uchlamchi va to’rlamchi davrlarning tog’ jinslaridan tashkil topgan. Adirlarning ko’p joylarida soy hamda jarlar kesib o’tib, ayrim -ayrim qismlarga bo’lib yuborgan. Adirlar mintaqasi balandroq tog’ etaklaridan, ko’pincha, tektonik botiqlar orqali ajralgan bo’lib, landshaft chala cho’l va cho’llaridan iborat.

**Afeliy-** Yer va Quyosh o'rtasidagi eng uzun masofa. 5-iyunga to'g'ri keladi, ular orasidagi masofa 152 mln.km.

**Akkumulyatsiya -**yer yuzasida g’ovak mineral jinslarning to’planishidagi barcha jarayonlarning ummumiy nomi.Akkumulyatsiyaning ikkita asosiy turi mavjud- vulqonik va cho’kindi. Keyingisi suv havzalarning tubida yoki quruqlikda sodir bo’lishi mumkin .Akkumulyatsiyani keltirib chiqaruvchi geologik omillarga qarab quyidagilar farqlanadi; dengiz, ko’l, daryo, shamol (eol ), muzlik, biogen va boshqalar. Akkumulyatsiyalar natijasida vulqon cho’kindi tog’ jinslari va akkumulativ relyefning turli shakllari vujudga keladi.

**Alaslar-** yer ostidagi muzlarni erishi natijasida hosil bo’ladigan botiqlarni Yoqutistonda shunday nomlanadi.

**Al’bedo** - qaytib ketayotgan energiyaning shu joyga tushgan energiyaga nisbati.

**Alyuviy-** doimiy va vaqtinchalik suv oqimlaridan hosil bo’lgan cho’kindilar.

**Antarktidadagi shelf muzliklari-** qisman shelfda yotuvchi, qisman suzib yuruvchi ulkan muz massalari.

**Antiklinal-**qavariq tomoni yuqoriga qaragan burmalangan tog’ jinsi qatlami.

**Antisiklon-** atmosferada yuz beradigan hodisa; havo oqimlari harakatidan hosil bo’ladigan juda katta atmosfera girdobi. Shimoliy yarimsharda soat mili yo’nalishida. Janubiy yarimsharda unga qarama qarshi yo’nalishda harakatlanadi. Antisiklon markazida havo bosimi maksimal bo’lib, chetlariga tomon asta sekin pasayib boradi. Antisiklon egallagan maydonga havoning pastga tushishi va isishi tufayli erkin atmosferada harorat asta-sekin ko’tariladi va natijada ob-havo, ko’pincha ochiq yoki kam bulutli bo’ladi.

**Antropogen-** geologiyaning yer tarixida to’rtlamchi sistemasi va unga mos keladigan davrni o’rganadigan bo’lim. Antropogen odamzod va insoniyat shakllanishi va rivojlanishi davridir. Buning eng dastlabki bosqichlari to’g’risida inson moddiy madaniyati qoldiqlari dalil bo’la oladi.

**Antikliza** - (yunoncha anti – qarshi va klisis– og’ish) platformalarda yer po’stining salgina ko’tarilgan gumbazsimon shakllari, gumbazsimon qirlar.

**Antropogen omillar-** inson faoliyatiga bog’liq bo’lgan omillar kiradi.

**Areal-**o’simlik yoki hayvonlarning biron turi yoki jarayoni tarqalgan hudud yoki akvatoriyasi. Bularning 3 turi mavjud: turlar areali, landshaft turlari areali, antropogen (inson) ta’siri areali.

**Arid zonalar -**arid iqlimli tabiiy zona; cho’l va chalacho’l zonasi. Bu yerlarda dehqonchilikning yuritish imkoni faqatgina sun’iy sug’orishdagina bo’ladi.

**Ariq-**sug’orish shahobchasi. Katta ariq anhor deyiladi. Eski kanallarning ba’zilari hozir ham ariq deb ataladi.

**Arktika** - (yun. arktikos — shimoliy) — Yer sharining Shimoliy qutbiy o’lkasi. Arktika Shimoliy Muz okeani, undagi orollarni (Norvegiya qirg’oqlariga yaqin orollardan tashqari), Atlantika va Tinch okeanlarining shimoliy qismlarini hamda Yevrosiyo va Shim. Amerikaning shimoliy chekka qismlarini o’z ichiga oladi.

**Artezian suvlari-**bosim ta’sirida bo’lgan yer osti suvlarining bir turi, suv o’tkazmaydigan qatlamlar orasida hosil bo’ladi, ular ochilganda suv burg’i quduqlardan fontan shaklida otilib chiqadi. O’rta Osiyoning sug’oriladigan zonasi Turon pasttekisligi artezian havzalari tizimiga kiradi, uning tarkibida Sirdaryo va Amudaryo guruhlariga bo’linadigan, nisbatan kichik bir qancha havzalar bor. Har bir yirik artezian havzasining turli gorizontlardagi suvlari turli xil kimyoviy tarkibga ega; o’ta minerallashgan xlorid tipli sho’r suvlardan to kam minerallashgan gidrokarbonat tipidagi suvlargacha uchraydi.

**Atlas** - Umumiy dastur asosida tuzilgan turli xil mazmunga ega bo’lgan kartalarning bir butun asar tarzidagi sistematik to’plash. Atlas geografik kartani bir-biriga bog’liq bo’lgan va bir-birini to’ldiradigan kartalarning ma’lum bir maqsadga hamda foydalanish xususiyatiga ko’ra tizimga solingan to’plami.

**Atmosfera-** yer sharini o’rab olgan va u bilan birga aylanadigan havo qobig’i. Atmosferani, asosan azot (78.09%), kislorod (20.94%), argon (0.93%), suv (0.2-2.6%), karbonat angidrid (0.03%), neon (0.0018%), geliy (0.0005%) va boshqa gazlar tashkil qiladi. Atmosferaning gaz tarkibi “biosfera holatida yorqin integralli indikator” bo’lib xizmat qiladi. Atmosfera quyi radiatsiyasining ma’lum qismini yutadi va sochadi. Atmosferada issiqlik ko’proq turbulent (uyurma) harakat, radiatsiya jarayonlari va suvning fazoviy o’zgarishlari orqali tarqaladi, natijada atmosfera taqsimlanishi bo’yicha bir necha qatlamga ajratiladi. Atmosfera troposfera qatlamining yer sirtida balandligi qutb kengliklarda 10-11 km, tropik rayonlarda 14-17 km ni tashkil etadi. Troposferadan stratosferaga o’tishdagi oraliq qatlam tropopauza deb ataladi. Undan yuqorida stratosfera, mezosfera, termosfera va ekzosfera joylashgan va ular atmosferaning yuqori qavatlarini tashkil etadi.

**Atmosfera bosimi-** atmosfera yer sirtidagi barcha narsalarga va yer sirtiga ko’rsatadigan gidrostatik bosim; atmosfera holatini bildiruvchi asosiy belgi. U simobli barometr bilan o’lchanadi. Dengiz sathidagi o’rtacha atmosfera bosimi yoki normal bosim P=760 mm simob ustunga yoki 1013.25 gPa ga teng.

**Atmosfera havosi monitoringi-** atmosfera havosining holatini, ifloslanishi hamda undagi bo’lib o’tayotgan tabiiy jarayonlarni kuzatish, atmosfera havosi holatini va uning ifloslanish darajasini baholash va bashoratlash tizimi.

**Atmosfera yog’inlari-** bulutlardan yog’adigan yoki havoda suv bug’larining kondetsatsiyalanishi natijasida yer yuzasiga va o’simliklar sirtiga tushadigan tomchi yoki muz holatidagi suv, bulutlardan yomg’ir, qor, ho’l qor, muz donachalari, do’l va h.k ko’rinishida yog’adi. Havodagi suv bug’laridan shudring, qirov, bulduruqlar hosil bo’ladi. Atmosfera yog’inlari davomli va o’rtacha tezlikda, jala shaklida va mayda shivalab yog’uvchi yog’inlarga ajratiladi. Atmosfera yog’inlarining yillik miqdori tekisliklarda o’rtacha 100-200 mm , tog’oldi va tog’li hududlarda 500-1000 mm, ba’zan 1500 mm va undan ko’proq.

**Astenosfera** -(yunoncha-“astenos” - kuchsiz) yuqori mantiya ustida joylangan yumshoq, yopishqoq xamirga o’xshagan qatlam.

**Asteroidlar**- kichik sayyoralar. Mars va Yupitersayyoralari oraligida joylashgan kichik sayyoralar.

**Avtotrof** - to’g’ridan – to’g’ri atrofdagi mineral moddalarni iste’mol qilish xususiyatiga ega bo’lib, unga asosan fotosintez jarayonini amalga oshiruvchi o’simliklarning asosiy qismi kiradi.

**Azonallik** - Yerning ichki qismidagi hodisalar natijasida vujudga keladigan va zonallik qonuniga bo’ysunmaydigan hodisalar.

**Aholi migratsiyasi** - aholining har qanday harakati ya’ni ichki va tashqi migratsiyasi tushunchalarini o`z ichiga oladi.

**Aholining tabiiy o’sishi** –o`lim ko`rsatkichidan, tug`ilish ko`rsatkichining ortiqligi ya’ni bir vaqt davomida tug`ilganlar va o`lganlar soni orasidagi farq bo’lib, aholi soni o`sishining asosini tashkil etadi .Aholining tabiiy o`sishi aholi soni o`sish tezligining eng keng tarqalgan tasnifi bo’lib odatda yiliga aholining 1000 kishisi uchun tabiiy o`sish koeffitsenti bilan o`lchanadi.

**Aholi bandligi** – uni aniqlashda quyidagi toifalar hisobga olingan;

* Yollanib ishlayotganlar, shu jumladan ishlarni to`liq bo’lmagan ish vaqti mobaynida yoki uyda bajarayotgan, shuningdek haq to`lanadigan boshqa ishga shu jumladan vaqtinchalik ishga ega bo`lgan fuqarolar;
* Kasallik, ta’til, qayta tayyorgarlik, malaka oshirish, ishlab chiqarishning to’xtab turishi tufayli. Shuningdek qonun hujjatlariga muvofiq vaqtinchalik ishda bo’lmagan xodim uchun ish joyi saqlanib qoladigan boshqa hollarda ish joyida vaqtinchalik bo’lmagan fuqarolar;
* Jamoat birlashmalari va diniy tashkilotlarda o`z faoliyatini qonun hujjatlariga muvofiq amalaga oshirayotgan fuqarolar;
* Qurolli kuchlar, davlat va xavsizlik xizmati hamda ichki ishlar organlari va harbiy qo`shinlarda harbiy xizmat, shuningdek muqobil xizmatni o`tayotgan fuqarolar;
* O`zini-o`zi mustaqil ravishda ish bilan ta’minlovchi fuqarolar, tadbirkorlar shu jumladan, yuridik shaxs bo`lmasdan tadbirkorlik faoliyati bilan shug`ullanuvchi tadbirkorlar , kooperativlar a’zolari, fermerlar, shaxsiy yordamchi va dehqon xo`jaliklarida mehnat faoliyati bilan band bo’lganlar, bevosita chorva yetishtiruvchilar, chorvachilik va boshqa qishloq xo`jaligi mahsulotlarini ishlab chiqaruvchilar va sotuvchilar, shuningdek ko`rsatib o`tilgan fuqarolar toifalarining ishlab chiqarishda ishtirok etayotgan oila a`zolari.

**Avtomobilsozlik** ( avtomobil sanoati) - asosan ichki yonish dvigateli, relssiz transport vositalari ishlab chiqarish bilan shug`ullanuvchi sanoat tarmog`i. Qisman matorsozlik, butlovchi qismlar (ayniqsa shinalar ishlab chiqarish ), texnologik uskunalarni ishlab chiqarish ( stanoksozlik va rabotsozlik ) tarmoqchalarini o`z ichiga oladi.