**“B”**

**Baland tog’lar** - Relyefning morfogenetik tipi, balandligi 2000 m dan yuqori bo’lgan tog’lar. Yuqorida muz bilan qoplanganligi sababli, muz hosil qilgan relyef shakllari keng tarqalgan bo’ladi. Bunday tog’larga Himolay, Tyanshan, Alp, Pomir, Kavkaz, Oltoy tog’lari kiradi.

**Balka** - uzun cho’zilgan botiq bo’lib, uning yonbag’irlari tik va o’simliklar bilan qoplangan bo’ladi.

**Baholash tizimi** - davlat ta’lim standarti bo‘yicha umumiy o‘rta ta’limning malaka talablarini o‘quvchilar tomonidan o‘zlashtirilishi darajasini hamda umumiy o‘rta ta’lim muassasasining faoliyati samaradorligini aniqlaydigan mezonlar majmuidan iborat.

**Barik -**(barometrik) bosqich, atmosfera bosimining 1 mm yoki 1 mb ga kamayishi uchun zarur bo’lgan balandlik yoki pastga tushganda shuncha miqdorga ortadigan vertikal masofa.

**Barik maydon** - atmosferaning yer yuzasiga bo’lgan bosimi va uning taqsimlanishi.

**Barometr**  - (yunoncha baros – og’irlik, metr – o’lchayman) atmosfera bosimini o’lchaydigan asbob.

**Barxan** - o’simlik bilan qoplanmagan ko’chma qum do’ngi. Shamol ta’sirida bir joydan ikkinchi joyga ko’chib yuradi. Yillik ko’chish tezligi bir necha sm dan yuzlab m ga yetadi.

**Baykal tog’ burmalanishi –** bu tog’burmalanishi bosqichi proterozoy erasining oxiri va kembriy davrining boshida ro’y bergan.

**Balneologiya-**kurortologiyaning bir bo’limi, tabiiy va sun’iy ma’danli suvlar, shifobaxsh balchiqlarning paydo bo’lishi va fizik -kimyoviy xossalarini xastalikka qarab organizmga ko’rsatadigan ta’sirini o’rganadi hamda ulardan davolash-profilaktika maqsadida foydalanish usullarini ishlab chiqadi.

**Birlashgan millatlar tashkiloti**- yer yuzida tinchlikni mustahkamlash va xavfsizlikni ta’minlash davlatlarning o`zaro hamkorligini rivojlantirish maqsadida tashkil etilgan xalqaro tashkilot. 1945- yilda tuzilgan.

**Biologik resurslar-**insonning (jamiyatning ) moddiy va madaniy ehtiyojlarini qondirish uchun ijtimoiy ishlab chiqarish jarayonida ishlatiladigan turli xil o`simliklar, qo`ziqorinlar, hayvonlar zaxirasi.

**Biologik xilma-xillik -**Yer sathidagi katta kenglikda biologik obyekt yoki jarayonlarning turli xil turlari soni va ularning ma`lum bir interval va vaqtda uchrash chastotasi. Bioxillma -xillik o`simliklar, qo`ziqorinlar va mikroorganizmlar ,ekosistemalar va ularda bo`lib o`tadigan jarayonlarni o`z ichiga oladi.

**Biogeogafiya** - Yer yuzasida o’simlik va hayvonlar tarqalishining geografik jihatlarini o’rganadigan fan.

**Biogeosenoz**  Bir – biri bilan va atrof-muhit bilan o’zaro munosabatdan bo’lgan organizmlar to’plami.

**Biosfera** (yunoncha bio – hayot, sfera – shar)–Yerning hayotga makon bo’lgan, tirik organizmlar tarqalgan joyi qobig’i. B. atmosferaning pastki qismi (troposfera)ni okean, dengiz, ko’l va daryo suvlari (gidrosfera)ni hamda Yer po’stining ustki qismi (litosfera)ni o’z ichiga oladi.

**Biotik omillar** tirik tabiat omillari ( tirik organizmlarning bir-biriga va yashash muhitiga ta’siri) kiradi.

**Bilim** - o‘rganilgan ma’lumotlarni eslab qolish va qayta tushuntirib berish.

**Bir butunlik qonuniyati -**Tabiatda barcha komponentlar va hodisalarning o’zaro bir-birlari bilan bog’lanib ketib, bir butun tabiiy muhitni hosil qilganligi.

**Bo`ylama cho`zilgan qir-** qiyalama yonbag`irli va etaklari aniq ifodalanmagan,kengligi bo`yidan ko`ra kengroq bo`lgan tepalik.Uning cho`qqisi yuzasi yassi yoki yengil do`ng bo`lib nisbiy balandligi 200 m ga yetadi.

**Bo`g`iz -**quruqlikning ba`zi bir maydonlarini ajarlib turuvchi va suv havzalarini yoki ularning ba`zi qismlarini birlashtiruvchi nisbatan tor suv sathi. Odatda ular o`tish yo`llaridan farq qilib o`ziga xos gidrologik rejimga ega.

**Bench**- urilma to'lqin hosil qilgan o'yiqdan sal qiya yuza.

**Botiqlar yoki depressiyalar** -Okean sathidan past joylashgan yerlar.

**Bonitet bali-** ushbu tuproqni eng yaxshi tuproq bilan solishtirma nisbiy ko`rsatkichi bo`lib, tuproqlar unumdorligini tabiiy va samarali eng muhim ko`rsatgich hisoblanadi. Uning asosida asosiy ekiladigan, ekinlar yer maydonlarining hosildorlik normativi hisob-kitob qilinadi.

**Botiq-**quruqlikda yer yuzasining shuningdek okean va dengizlar tubining atrofga nisbatan ancha pastga botgan joylari. Tubi anacha tekis chuqurligi har xil bo`ladi.Botiq ko`proq tektonik yo`l bilan vujudga keladi.

**Botqoqlik-** yerning doimo yoki uzoq vaqt nam, zax bo`lib yotadigan joyi.Botqoqda torf qalin bo`ladi, o`simliklarning ildizlari torf ostidagi gruntga yetib bormidi.Torf qatlami yupqa bo`lsa, botqoqlashgan yerlar deb ataladi.

**Bosh vodozabor uzeli-** sug`orish manbalari (daryo , suv ombori ,kanallar) dan suv olish , chiqarish gidrotexnik inshootlar va cho`kindi hamda chiqindilardan himoya qiluvchi tizimlar.

**Briz**  - (frantsuzcha brize – shabada) – dengizlar, katta ko’llar, ba’zi bir yirik daryolar sohilida esadigan mahalliy shamollar.

**Buloq, chashma** – yer osti suvlarining yer yuzasiga tabiiy holda chiqishi. Buloqlar suvli qatlamlar yer yuzasiga chiqib qolgan joylar – vodiylar, soylar, jarlar, tog’ yonbag’irlari, tog’ etaklarida bo’ladi.

**Burmali tog’lar** - tektonik harakatlar ta’sirida tog’ jinslari qatlamlari burmalangan va tevarak atrofdan baland ko’tarilib qolgan tog’lar. Masalan, Kavkaz, Himolay, And, Kordilera tog’lari va boshqalar.

**Burmali-palaxsali tog’lar -**ularni qaytadan yoshargan tog’lar deb atashadi. Ular dastlab ko’tarilgandan so’ng yemirilib past tog’ga aylangan va yana qayta ko’tarilgan.

**Buyuk geografik kashfiyotlar bosqichi -**XV-asrning ikkinchi yarmidan boshlab to XVII asrgacha bo’lgan davr.

**Bug'lanish-**suvning suyuq holatdan gaz holatiga, bug'ga aylanishiga aytiladi.

**Buloqlar.Chashmalar-** yer osti suvlarining tabiiy holatda yer yuzasiga chiqishi ( quruqlikda yoki suv ostida).Buloq suvi qatlamlarini kesib o`tishdan, tektonik yoriqlar ,otqindi va cho`kindi jinslar kontrakt zonalari mavjudligidan, suvli jinslar filtratsiyasi xossasining bir xil emasligidan paydo bo`ladi.

**Buyurtma qo`ziqorinlari, rezervatlar-** hudud yoki ekvatoriyaning bir qismi. Unda barcha tabiat majmualari va uning ayrim elementlari- o`simlik tuproq hayvonot dunyosi foydali qazilmalar va boshqa qismlari qonun bilan qo`riqlanadi va o`simlik hayvonlari ko`payadi. Buyurtma qo`riqxonalari va rezervatlarda nodir foydali o`simlik va hayvonlar ko`paytirillib boshqa joylarga tarqalishi ham mumkin.

**Buyurtma qo`riqxonalar (zakaznik)-** hudud yoki ekvatoriyaning bir qismi.Unda qo`riqxonalardek barcha tabiat majmuasi emas , balki uning ayrim elementlari- o`simlik tuproq hayvonot dunyosi foydali qazilmalari va boshqa qismlari qonun bilan qo`riqlanadi va o`simlik hayvonlar ko`paytirilladi. Buyurtma qo`riqxonalarda nodir foydali o`simlik va hayvonlar ko`paytirilib, boshqa joyga tarqatilishi boshqa joylarga tarqatilishi ham mumkin. Buyurtma qo`riqxonalar muddatiga ko`ra uzoq yoki qisqa vaqtga mo`ljallangan muddatsiz bo`ladi.Buyurtma qo`riqxonlarda qo`riqlanayotgan obyektdan kelib chiqqan holda ov qilish baliq ovlash yog`och kesish mol boqish pichan o`rish va boshqalar taqiqlanadi ,odatda xo`jalik faoliyati man qilinadi.