**“E”**

**Ekin maydoni**- hisobot yilida qishloq xo’jaligi ekinlari bilan band bo’lgan yerlar.

**Eksport**- Tovar yoki kapitalni chet elga chiqarish.

**Ekologiya**- organizmdan har xil darajada yuqori turadigan sistemalar; populyatsiyalar, biotsenozlar, bigetsenozlar (ekosistemalar) va biosferaning tuzilishi, ularda kechadigan jarayonlarni o’rganadigan biologik fanlar majmui. Ekologiyani organizmlar va ular bilan atrof-muhit o’rtasidagi o’zaro munosabatlarni o’rganadigan fan sifatida ham talqin qilinadi.

**Ekologik turizm, Ekoturizm-** turizmning, nisbatan antropogen ta’sirga uchramagan tabiiy hududlarga tashrif buyurishga qaratilgan barqaror bir shakli.

**Ekosistema, Ekologik Sistema**- birgalikda yashaydigan organizmlar va ular yashaydigan sharoit majmui. Ekosistemada uning tarkibiy qismlari o’zaro qonuniy bog’langan. “Ekosistema” termini ingliz botanigi A.Tensli taklif etgan (1935-y). A.Tensli ta’biricha, ekologiya nuqtai nazaridan ekosistema yer yuzidagi tabiiy birlik bo’lib, unga barcha organizmlar bilan bir qatorda fizik omillar majmui , yani biomuhit omillari majmui ham kiradi. Olim ekosistemada ular tarkibga kiruvchi organizmlar hamda organizmlar bilan anorganik munit o’rtasida har xil tarzda moddalar almashinuvi bo’lib turishini ko’rsatgan. Ekosistema tushunchasini har xil murakkablikdagi va o’lchamdagi obyektlarga nisbatan qo’llash mumkin. Ko’pincha “ekologiya” tushunchasiga tirik organizmlar bilan ular yashaydigan muhitning notirik komponentlari o’rtasida produtsentlar, konsumentlar va redutsentlar ishtirokida moddalarning biotik aylanishi sodir bo’lib turadi. Ekosistema o’ziga xos xususiyatlarni uzoq vaqt davomida saqlab turadigan o’ta turg’un yoki qisqa muddatli bo’lishi mumkin. Murakkablik darajasidan qat’iy nazar ekologiya turlar trakibi, unga kiradigan organizmlar soni, biomassasi, ayrim trofik guruhlar nisbati, organik moddalarning hosil bo’lishi va parchalanish jarayonlarining tezligi bilan tavsiflanadi. Ekosistema chegarasi va ularda kechadigan moddalar aylanishi jarayonlari turli darajada ro’y beradi. Ekologiya atrof-muhitdan faqat energiya emas, balki ko’p yoki oz miqdorda moddalar kelib turgandagina mavjud bo’ladi. Barcha ekosistema birgalikda yer biosferasini tashkil etadi. Ko’p hollarda biogetsenoz termini ham ekosistema termini sinonimi sifatida ishlatiladi.

**Ekvatorial o’rmonlar zonasi**- Ekvatorning har ikki yonida 5—8° sh.k. dan 4—11° j.k.lar oralig’ida joylashgan geografik mintaqa; shim. va jan. tomonlardan subekvatorial mintaqalar bilan chegaradosh. Ba’zi tadqiqotchilar E.m.ni tropik mintaqaga kiritadilar. Iqlimi quyosh energiyasining ko’p tushishiga bog’liq ravishda shakllangan.

**Ekvаtоr** - Yer shаrini tеng ikki bo’lаkkа аjrаtib turuvchi аylаnа chiziq.

**Ekzogen omillar -**Yerning tashqi kuchlari ta’sirida vujudga keladi. Quyosh radiatsiyasi, butun olam tortishishi, Yerga kosmik chang va metioritlarning kelishi, fizik, kimyoviy, biologik nurash va h.k.

**Elektr energiya**- elektr energiyasini ishlab chiqarish, uzatish va sotishni o’z ichiga olgan sohasi hisoblanadi. Elektr energetika energetikaning eng muhim tarmog’i bo’lib, elektr energiyaning boshqa turdagi energiyalardan ustunligini uzoq masofalarga uzatishning nisbiy qulayligi bilan tushuntirish mumkin.

**Elyuviy, Elyuviyal yotqiziqlar**- O’zining hosil bo’lgan joyida qolgan tog’ jinslarining nurash mahsuloti denudatsion kuchsiz bo’lgan gorizontal sirtlarda yoki qiyalama yonbag’irlarda hosil bo’ladi. Elyuviy nurash qobig’ini hosil qiladi.

**Emigratsiya-** (muhojirlik) fuqarolarning siyosiy, iqtisodiy va boshqa sabablar bilan o’z mamlakatidan boshqa mamlakatga doimiy ( yoki bir qadar uzoq muddat) yashash uchun ko’chib ketishi.

**Endogen omillar -**Yerning ichki kuchlari ta’sirida vujudga keladi. Litosferada erigan magmatik jinslar o’choqlarining paydo bo’lishi, tog’ paydo bo’lishi, vulkanizm, zilzilalar, Yer po’sti ayrim qismlarining vertikal tebranishi va h.k.

**Endemik**- Aynan shu hududda yashaydigan va boshqa hududlarda uchramaydigan mahalliy tur.

**Eol jarayonlar**- shamol ishi ta’sirida relief hosil qiluvchi jarayonlar. Eol jarayonlar yuzaga kelishi uchun havo quruq, atmosfera yog’inlari miqdori kam, tez-tez kuchli shamollar esib turishi, chang, qum kabi mayda zarrali yotqiziqlar keng tarqalgan bo’lishi kerak.

**Eonlar va eralar -**Yer shari taraqiyotining uzoq davom etgan geologik bosqichlar.

**Epitsentr** - Silkinish paydo bo’lgan zilzila o’chog’i.

**Eksperiment**  – pedagogik jarayonda bo’ladigan qonuniy aloqalarni o’rganish.

**Ekstsentrisitet-** sayyoralarning Quyoshga eng yaqin kelgandagi va undan eng uzoqqa ketgandagi masofalar ayirmasining shu masofalar yig'indisiga nisbati.

**Ekliptika** -Yer orbitasi tekisligiga to'g'ri keluvchi tekislik.

**Evristik usul** — o’quv mаshg’ulоtining uning rеjаsi, tuzilishi vа аyrim qismlаrini аvvаldаn tаyyorgаrliksiz tаshkil etish (ya’ni o’quvchi uchun hаm, o’qituvchi uchun hаm eksprоmt-dаrе). Аvvаldаn fаqаt dаrsning mаvzusi, mаqsаdi, tоpshiriqlаr hаjmiginа аniq bo’lаdi.

**Erkin assotsiatsiyalar** – biron davlat nazoratida bo‘lsa-da, o‘zining ichki boshqaruvida mustaqil bo‘lgan, tashqi siyosatida esabir qator mustaqillikka ega bo‘lgan davlatlar (Masalan: Italiya va Vatikan, Frantsiya va Monakko o‘rtasidagi kelishuv davlatlar boshqaruvi yuzasidan kelishuvi).

**Eroziya** - (lotincha – arodere - yemirmoq) mexanik ta’sirlar natijasida ular bir butunligining buzilishi va fizik-kimyoviy xususiyatlardagi o’zgarishlar sababli tog’ jinslari yoki boshqa har qanday yuzalarni yo’q qilish jarayonidir. Eroziya fizikaviy, kimyoviy va biologik, suv hamda shamol eroziyasiga, bundan tashqari u yana obyektlar bo’yicha ham ajratiladi (masalan, tuproq eroziyasi).