**“K”**

**Kaledon tog’ burmalanish bosqichi** -paleozoy erasining birinchi yarmi Kembriy, Ordovik, Silur davrlarida sodir bo’lgan.

**Kanal (irrigatsiya**) – maxsus qazilgan suv yo’li, sug’orish tiziming asosiy qismi bo’lib, sug’oriladigan yerlarga suv yetkazib berish uchun mo’ljallangan. Kanal o’taydigan vazifasiga qarab magistral; taqsimlaydigan , suvni egatlarga taqsimlash uchun xizmat qiladigan muvaqqat turlarga bo’linadi. Kanal suv olish inshootlaridan boshlanadi. Suv olish inshootlari orqali suv kanalga oqib o’tadi yoki nasos stansiyasi orqali ko’tarib beriladi. Kanal qazilma, ko’tarma, yarim qazilma-yarim ko’tarma tarzda qurilishi mumkin. Kanalning asosiy ekspluatatsiya ko’rsatgichlari: suv o’tkazish imkoniyati, kanalning foydali ish koeffitsiyenti, hisoblanayotgan uchastkada mayda kanallarga berilgan suv sarfi chegirib tashlanadi. Kanal tubida shimiladigan suvni kamaytirish va kanalning foydali ish koeffitsiyentini oshirish maqsadida kanl o’zani polietilen plyonka va boshqa sun’iy materiallar bilan qoplanadi.

**Katta daryo**- suv havzasi bir nechta geologik mintaqalarga to’g’ri keladigan va uning gidrologik rejimi shu mintaqah daryolarnikiga xos bo’lmagan daryo. Katta daryo toifasiga 50 000 km2 maydonga ega bo’lgan tekislik daryolari kiradi.

**Kamgak**  - to’lqin hosil qilgan o’yiq .

**Kamsuvlik** - Daryolarda suv oqimining eng kamaygan davri. O’zbekistondagi katta daryolarda Kamsuvlik kuz oylariga to’g’ri keladi, past tog’lardan boshlanuvchi daryolar bahorda qor erib, yomg’ir ko’proq yog’adigan davrdan boshqa hamma vaqt kamsuvlik bo’ladi.

**Kamlar**- Yakka-yakka yoki to’da-to’da bo’lib joylashgan tepalar

**Karst** - karst hodisasi suvda yaxshi eriydigan tog’ jinslari (ohaktosh, bo’r, dolomit, gips, tuzlar) ni yer osti suvlari eritib olib ketishi natijasida ro’y beradigan jarayonlar.

**Karrlar**-– suvda eriydigan tog’ jinslari yuzasida hosil bo’ladigan chuqur ariqlar.

**Kaynozoy erasi** - (yunoncha kaynos – yangi, zoe – hayot)– Yer geologik tarixining eng yangi erasi. 67 mln. yil davom etayapti. Uchta davrga bo’linadi: paleogen, neogen va antropogen. Shu erada paydo bo’lgan tog’ jinslari kaynazoy tog’ jinslari (yotqiziqlari) deyiladi. Yerning hozirgi zamon tabiati K.e. da tarkib topgan.

**Kichik daryo**- Havzasi bir geografik zonada joylashgan va gidrologik rejimiga mahalliy omillarning ahamiyatli darajada ta’sir qiladigan daryo. Bu toifaga maydoni 1-2 ming km.kvga to’g’ri keladigan daryolar kiradi. Kichik daryolar Yer sharidagi daryolarning ko’pgina qismini tashkil etadi.

**Kiruvchi turizm**– ko`rilayotgan mamlakat ning doimiy yashovchisi bolmagan tashrif buyuruvchining kiruvchi sayyohlik safariga doir faoliyatni o`z ichiga oladi.

**Keng bargli o’rmonlar -**qishda bargini to’kadigan shapaloq bargli daraxtlar o’sadigan o’rmonlar: buk, eman, zarang, jo’ka, grab va boshqa daraxtlar o’sadi.

**Koloniya - (lotincha colonia – aholi manzilgohi)** – boshqa davlat nazoratida bo‘lgan (metropoliya), siyosiy va iqtisodiy mustaqillikka ega bo‘lmagan hamda maxsus siyosiy tizim orqali boshqariladigan mamlakat yoki hudud (masalan: Gibraltarning O‘rta yer dengizi hududida joylashganligiga qaramay Buyuk Britaniya tomonidan nazorat qilinishi).

**Kollektorlar-** drenaj tarmog’ining suv yig’uvchi qismidan kerlayotgan suvni qabul qilib, melioratsiyalanadigan maydondan chiqarib yuboriladigan ochiq kanl yoki drenaj quvuri. Kollektorlar xo’jalik, xo’jaliklararo va magistral turlariga bo’linadi. Ularning jami kollektor-drenaj tarmog’ini hosil qiladi. Kollektor pastliklardan, xo’jaliklardan va almashlab ekish dalalari chegaralari bo’ylab o’tkaziladi.

**Kollektor-drenaj tarmog’i-** yerlarni botqoqlanishdan va sho’r bosishidansaqlash hamda optimal suv-tuz rejimini ta’minlash maqsadida ortiqcha tuproq va grunt suvlarini yig’ib, melioratsiya qilinadigan maydondan chiqarib yuborish maqsadlarida quriladigan inshootlar majmui. Uning katta qismini ochiq zovurlar tashkil qiladi.

**Kollektor-drenaj to’ri-** yer osti suvlari sathini pasaytiradigan hamda sug’oriladigan maydon tashqarisiga suv va tuzlarni chiqarib yuboradigan sug’orish tizimi.

**Kompetensiya** — mavjud bilim, ko‘nikma va malakalarni kundalik faoliyatda qo‘llay olish qobiliyati

**Kometalar-**(grekcha kometos - uzun sochli ma’nosida) Quyosh tizimidagi o‘ziga xos osmon jismidir.

**Ko’llar**- Quruqlikdagi chuqurliklarni to’ldirgan suv havzalari.Ko’llar yer yuzasidagi ko’llarning umumiy maydoni-2 million km.kv dan oshiqroq (quruqlikning 1,4%). Ko’llarga Dunyo okeanlari bilan aloqaning yo’qligi xarakterlidir. Ko’llar hosil bo’lishiga ko’ra tektonik (Issiqko’l, Baykal va b.), vulkan ko’llari (vulkan kraterlarida -og’zida), muzlik ko’llari (muzlik o’yib hosil qilgan chuqurliklarda, morenalar to’sib qo’ygan vodiylarda), karst ko’llari, liman ko’llari, o’zan ko’llari, sun’iy ko’llar (suv omborlari) bo’ladi.

**Ko’rfaz (Qo’ltiq)-** quruqlik ichkarisiga kirib turgan va asosiy suv havzasi bilan erkin suv almasha oladigan ko’l, dengiz, okeanning bir qismi. Ko’rfazning gidrologik va gidrokimyoviy sharoitlari o’zi shu havzaning bir bo’lagi bo’lgan havzaning sharoitlariga o’xshaydi.

**Ko’nikma**- o‘rganilgan bilimlarni tanish vaziyatlarda qo‘llay olish.

**Kontinental Yer po’sti -**quruqlikni o’z ichiga oladi, cho’kindi, granit va bazalt qatlamdan iborat.

**Konvektiv oqimlar -**havoning Yer yuzasidan qaytgan issiqlik hisobiga isishi troposferada ko’tarilma va pastlama havo oqimlarining vujudga kelishi natijasida hosil bo’lgan oqim.

**Kondensatsiya-** (lotincha - kondensatsio quyuqlashish) - moddaning gaz holatidan suyuq holatiga o'tishi.

**Krater** - (yunoncha krater – katta tovoq)–yer yuzasida yoki dengiz ostida uchraydigan tovoqsimon yoki voronkasimon chuqurliklar.

**Kriolitozona** - Yer po’stining manfiy haroratga ega bo’lgan va yer osti muzlari va tuproqlarning fasliy muzlaydigan joylari mavjud yuqori qismi.

**Kriologiya** - (latincha kruos– sovuq, muz va logos – bilim) umumiy muzshunoslik, muz haqidagi fan.

**Kriosfera**  - (latincha kruos– sovuq, muz va speyra – kura) Yer yuzasining atmosfera, gidrosfera va litosfera o’zaro tutashib turgan hamda muzlar bo’lgan va muz hosil bo’ladigan sovuq qobigi.

**Kuzatish-** tabiiy sharoitda geografik borliq, voqea va hodisalarni ma’lum bir maqsadli yo’nalishlarda o’quvchilar tomonidan qabul qilish.

**Klif yoki lotarial** - dengizlarning suv osti qurumi tarqalgan qismi.

**Kimyo sanoati**- uglevodorot , mineral va boshqa hamoshyolardan kimyoviy qayta ishlash yo`li bilan mahsulot ishlab chiqarishni o`z ichiga olgan sanoat tarmog`i .

**Konfederatsiya-**Davlat tuzilishi formasi,bunda konfederatsiyani tashkil etuvchi davlatlar о‘z mustaqilligini to’la saqlab qoladi. O’zining davlat xokimiyati va boshqaruv organlariga ega bо‘ladi. muayyan maqsad (xarbiy, iqtisodiy, tashqi siyosiy va x.k) yо‘lidagi xatti –xarakatlarini muvofiqlashtirish uchun maxsus birlashgan tashkilot tuzadilarю

**Kondominimum-** Birlashib idora qiladigan xudud.