**“L”**

**Landshaft** - (nemischa land– yer va shaft – manzara) –tabiiy komplekslarni umumlashtiruvchi tushuncha: geologik zamini, relyefi, iqlimi, tuproqlari, o’simlik turkumi, hayvonot dunyosi, yer osti va yer usti suvlari rejimining bir xilligi bilan ajralib turadigan va tabiiy chegaralarga ega bo’lgan hudud.

**Landshaft qobig’i** **-**geografik qobiqning litosfera (Yer po’sti) gidrosfera (suv qobig’i) va troposfera bevosita tutashib turgan nisbatan yupqa markaziy qismi.

**Landshaftlarning balandlik mintaqasi**- tog’larda landshaftlarning mutlaq balandliklar bilan o’zaro bog’langan vertikal almashish qonuniyati.

**Landshaft komponentlari -**har bir joydagi tog’ jinslari, relyef, iqlim, yer usti va yer osti suvlari, o’simliklar, hayvonot dunyosi, tuproqlar.

**Landshaftlar rekultivatsiyasi -**inson faoliyati ta’sirida muvozanati buzilgan yoki ishdan chiqqan tabiiy va antropogen landshaftlarni tiklash, qayta ishga solish yoki ular o’rnida yangi landshaftlar bunyod etish.

**Laguna-** dengizning barlar bilan ajralib qolgan qismi.

**Lava**  - (latincha labes – ko’chki)–vulkanlar og’zidan yoki yer po’stidagi yoriqlardan yer yuzasiga oqib chiqib, gazlarning bir qismini yo’qotgan magma.

**Litosfera** - (grekcha litos-tosh, sfera-qobiq) Yerning qattiq tosh qobig’i. Uning qalinligi 50-200 km.