**“S”**

**Savannalar** - (ispancha Sabana) tropik o’rmonlar va cho’llar oralig’ida tarkib topgan biom tipi. Savannalar qurg’oqchil va sernam mavsumlar aniq almashinadigan va yillik yog’in 250—2000 mm bo’lgan sharoitlarda rivojlanadi. Afrikada materikning 40% savannalardan iborat.

**Sayyoralar**- (grekcha planetos-sayyor, daydi) Quyosh atrofida aylanadigan yiriksharsimon osmon jismlari.

**Simmetriya** - grekcha so’z bo’lib, fazodagi nuqtalarni joylanishidagi bir xillikni bildiradi.

**Sinklizalar -**platformalarning juda uzoq davom etgan rivojlanishi mobaynida, ularning granit-gneysli zaminidagi botiqlar.

**Siyosiy karta*-*** davlatlarning joylashgan о‘rni, chegaralari va poytaxtlarini kо‘rsatib beruvchi karta.

**Sovuq oqimlar** - oqib kelgan suvning harorati bu oqimlar yetib kelgan yerlardagi suv haroratidan past bo’lgan oqimlar.

**Solishtirish**-kartalarni solishtirish va tahlil qilish bilan birga geografik obektga xos bo‘lgan obekt va hodisalarning sabablarini aniqlashdan iborat.

**Sunami**  - (yaponcha)–dengiz ostida yer qimirlaganda dengiz tagining ko’tarilishi va pasayishi natijasida hosil bo’ladigan juda uzun to’lqinlar.

**Suvayirg’ich** - yog’in suvlarini daryolar yoki ikki dengiz, okean havzasiga ajratib (bo’lib) turgan chegara.

**Suvayirg’ich chizig’i-** ikki daryo havzasini ajratib turadigan chiziq deb ataladi.

**Surоv, so’rоq** — fаqаt o’zlаshtirilgаn mа’lumоtlаrni tiklаbginа emаs, bаlki uni isbоtlаb vа tushuntirib bеrishdаn ibоrаt.

**Sochma radiatsiya-** Quyoshdan kelayotgan radiatsiyaning bir qismi atmosfera tomonidan tarqatib yuborishi

**Strategik maqsad**-bizning bosh strategik maqsadimiz bozor iqtisodiyotiga asoslangan erkin demokratik jamiyat barpo etishdir. Bu siyosiy sohada jamiyat hayotining demokratlashtirish jarayonlarini chuqurlashtirish, iqtisodiy sohada, iqtisodiyotning barcha soha va tarmoqlarida erkinlashtirish jarayonlarini izchillik bilan amalga oshirish. Ijtimoiy sohada, jamiyat hayotining barcha jihatlarida kuchli ijtimoiy siyosat yuritish. Ma’naviy sohada, ma’naviy qadriyatlarimizni ilm-fan va taraqqiyot yutuqlari bilan boyitish, o‘zligimizni chuqurroq anglash, milliy g‘oya va istiqlol mavkursi tamoyillarini xalqimiy ongiga va qalbiga chuqurroq singdirish va h.k.

**Sanatoriya** -davolash profilaktika muassasasi ; bemorlarni tabiiy ( iqlim , mineral suvlar , shifobaxsh balchiq ) hamda fizoterapiya vasitalari , parhez va dam olish rejimi bilan davolaydi . Umumiy va biror kasallikka ixtisoslashgan sanatoriyalar ( sil , bolalar sanatoriyalari va boshqalar) bor. O`zbekiston sanatoriyalarida iqlim , quyosh baineo - balchiq bilan davolash , davolash fizikulturasi va terrenkurdan keng foydalaniladi . Sanatoriylar kurortlarda va iqlimi , tabiati sanitariya - gigiyena shart - sharoitlari qulay bolgan yerlarda ( mahalliy sanatoriylar ) joylashadi.

**Sanatoriy -profilaktikasi** - ishchi va xizmatchilarga ishdan bo`sh vaqtlarida ishlab chiqarish jarayonidan ajralmagan hollda davolash - sog`lomlashtirish tadbirlarni amalga oshirishni taminlaydigan tashkilotlar tarkibi da faoliyat korsatuvchi muassasa.

**Sanoat** - ( industriya) - xalq xo`jaligining eng muhim sohasi hisoblanadi va jamiyatning ishlab chiqarish kuchlari taraqqiyotiga hal qiluvchi tasir ko`rsatadi. 2yillik soha - undiruvchi va ishlov beruvchi sanoatdan iborat bolib , ishlab chqarish vositalarini va istemol buyumlarini ishlab chiqarishga bolinadi.

**Selluloza-qog’oz sanoati** – yog`ochni kimyoviy qayta ishlash va o`rmonning ayrim yog`ochsiz maxsulotlari asosida turli xildagi qog`ozlar, korton va ulardan ishlangan mahsulotlar sellyuloza , tolali va qattiq yog`och plitalari (DSP) ishlab chiqaruvchi sanoat tarmog`I .

**Sog’liqni saqlash** – aholi salomatligini muhofaza qilishni tashkil qiluvchi va taminlovchi davlat sektori. Har bir insonning jismoniy va ruhiy salomatligini saqlab qolish va mustahkamlash , sog`lom hayotni taminlash va bemorlarga tibbiy yoordam korsatishga qaratilgan siyosiy , iqtisodiy ijtimoiy , huquqiy , ilmiy , tibbiy , sanitariya - gigiyenik , epidemologik va madaniy xarakterga chora - tadbirlar toplami .

**Sut ishlab chiqarish** - yosh bollarga ichirish uchun sog`ib olinadigan sut va og`iz suti haqiqatda sog`ib olingan sigir echki qo`y , biya va tuya sytlari bilan aniqlanadi. Buzoqlar emgan sut yalpi ishlab chiqarish ga kiritilmaydi.

**Sug’oriladigan yerlar maydoni** - doimiy sug`orish tarmog`iga ega bolgan ( kanallar suv quvurlari , lotoklar ) va yerlarni sug`orishga taminlab beradigan suv resurslari sug`orish manbalari bilan bog`langan yerlarni o`z ichiga oladi .

**Sel oqimlari** -tog’ vodiylari ,soylar va jarlardan oqib keladigan, katta vayronagarchilik kuchiga ega bo’lgan qisqa muddatli loyqa yoki loyq- tosh aralash kuchli suv oqimi. Qorlarning jadal erishi , kuchli jala yog’ishi natijasida tog’lardan boshlanadigan kichik daryo va soylar havzalarida sodir bo’ladi.

**Siklon**-atmosferaning past bosimli oblasti.Asosan, 2 xil havo massasi chegarasida yuzaga kelib,siklon markazida havo bosimi eng past , chekkalarida yuqori bo’ladi. Shamol atrofidan siklon markazi tomon esadi.Yerning o’z atrofida aylanishi ta’sirida shamollar shimoliy yarim sharda soat strelkasi harakat yo’nalishiga teskari, janubiy yarimsharda soat strelkasi yo;nalishida harakatlanadi. Shamollarning nihoyatda tez o’sishi va ko’p yog’in yog’ishi oqibatida dengizlarda kuchli to’lqinlar ko’tariladi.Quruqlikda katta vayronagarchiliklarga sabab bo’ladi. Ozbekistonga Atlantika okeanidan keladigan siklonlar qishda iliq yomg’irli, qorli ob-havo keltiradi.

**Sinklinal**-cho’kindi va vulkonogen -cho’kindi qatlamlarning botiq burmali strukturasi; egilgan qatlamlarning qavariq tomoni pastga qaragan bo’ladi. Sinklinal struktiuralar tog’ hosil bo’lish jarayonidan tektonik harakatlar natijasida tog’ jinslari qatlamlarining burmalanishidan hosil bo’ladi.

**Stratagrafiya**-geologiyaning yer po’sti kesimidagi tog’ majmuining shakllanish izchilligini va joylashgan o’rnidagi dastlabki nisbatini o’rganuvchi bo’lim.

**Surilma**-tog’ jinslarining gravitatsion jarayonlar ta’sirida yonbag’ir bo’ylab pastga tomon siljishi. Surilmaning yuzaga kelishida , asosan, yonbag’irlarning ostki qismlarida tayanchlarning yo’qotilish yoki kamasyishi sabab bo’ladi. Ular esa yonbag’irlarning suv yig’ishi natijasida yemirilib qiyaligining ortishi tog’ jinslaring nurash yoki yog’ingarchik va yerosti suvlari ta’sirida ortiqcha namlanishi natijasida jinslar mustahkamligining kamayishi seysmik harakatlar, joyining geologic sharoitlari hisobga olinmay olib boriladigan qurilishi va boshqa xo’jalik faoliyatlari oqibatida kelib chiqadi.

**Suv eroziyasi**- tog’ jinslari va tuproqlarni eritma va yomg’ir suvlari bilan vayron qilish jarayoni.

**Suv ko’payishi**-qor va muzlikning tezlik bilan erishi, jalalar, suv omborlari, suvning qoyib yuborilishi natijasida qisqa muddat davomida , vaqtincha daryo suvi sathining ko’tarilishi. Yilning turli mavsumda ro’y berishi bilan to’lin suvlardan farq qiladi. Kuchli suv ko’payishi toshqinga sabab bo’ladi.

**Suv obyekti**-Yer yuzasi yoki uning qarida o’zining chegarasi yoki hajmi va xarakterli sifatiga ega bo’lgan suvlarning Yer yuzasi relyefini takrorlagan holda to’planishi ( daryo yoki suv omborlari va ulardagi irmoqlar, kanallar, botqoqliklar , muzliklar, qorliklar, ko’llar, hovuzlar va boshqa suv havzalari)

**Suv olish (chiqarish) inshooatlari, vodozaborlar**- irrigatsiyaning suv olish manbalari (daryo, ko’l va boshq.)suv olish va suv uzatgichlari ( suv quvurlari,kanallar) orqali suvning o’tishining belgilangan miqdorida va kerak bo’lgan sifatda suv iste’molchilari grafigiga muvofiq ta’minlash ishlarini bajaruvchi gidrotexnik inshootlar. Irrigatsiya suv olish inshootlari texnik va pulli bo’ladi.

**Suv ombori** -to’g’onlar yordamida suvni yig’ish va saqlash uchun quriladian sun’iy suv havzasi. Suv omborlari xalq xo’jaligidagi bir qancha tarmoqlar ( sug’orish, suv ta’minoti, elektr energiyasi, kemachilik, baliqchilik,toshqinlarga qarshi kurashish va boshq) ehtiyojini qondiradi. Yil davomida daryo oqimlarining o’zgarib turishi va uning hudud bo’ylan notekis taqsimlanishi suv omborlarini barpo etishga zarurat tug’diradi.O’rta Osiyo hududida suv omborlari, asosan, ekinzorlarni sug’orish, energetika suv ta’minotini yaxshilash uchun quriladi.

**Suv rejimi**- suv obyektlarida sathlari va hajmlarining o’zgarishi.

**Suv resurslari**- foydalanish uchun yaroqli bo’lgan yer usti , yer osti suvlari va tuproqdagi nam zaxiralardan iborat . U asriy(yer usti qatlamlari, Qutb va baland tog’ muzliklari, yirik ko’llar vas hu kabilarda to’plangan chuchuk suvlar) va qayta tiklanadigan ( daryo oqimlari, yerosti suvlarining o’zgaruvchan va dinamik zaxiralari , ko’llar hajmining bir qismi va boshqalar) turlarga bo’linadi. Suv resurslari deganda suv obyektlari-daryo, ko’l dengizlar ham tushuniladi. Chunki ulardan kema qatnovi , gidroenergetika, baliq xo’jaligi, dam olish, turizm va boshqa maqsadlarda foydalaniladi.

**Suv sathi**-daryo va ko’llardagi suv yuzasining dengiz sathiga nisbatan baland yoki pastligi ( suvning nisbiy sathi) suv sathining o’zgarib turishi , asosan, daryo suvi sarfi va ko’l hajmining o’zgarishiga bog’liq. Tabiiy o’zgarib turishi esa , asosan, iqlim sharoitiga bog’liq. Suv sathining o’zgarishi suv o’lchash shahobchalarida aniqlanadi.

**Suv toshqini**- daryo , ko’l yoki dengiz suvi sathining ko’tarilishi natijasida quruqlikni suv bosishi. Daryo suvi, asosan, havo harorati keskin ko’tarilib qor yoki muzliklar qisqa vaqtda ko’p miqdorda eriganda qattiq jala quyganda toshadi. Daryo o’zaniga muz tiqilib qolganida va dengiz sohillari hamda orollarda zilzila paytida yoki okeanda vulqon otilganda to’lqin ko’tarilishi natijasida ham suv toshqini vujudga keladi.

**Suv to’planish havzalari**- nam saqlaydigan jinslarni o’z ichiga olgan yer yuzasining bir qismi , undan suv alohida daryo yoki daryo tizimiga oqaadi. Suv yig’iladigan havza ko’pincha daryoning suv yig’adigan havzasi deyiladi. Har bir suv to’plash havzalari yer usti va yer osti suv to’plash havzalarini o’z ichiga oladi. Yer usti havzasi hududi bilan yerosti suv hududi bir biriga to’g’ri kelmaydi. Suv to’plash havzalarini bir-biridan suvayirg’ichlar ajratib turadi.

**Suv xo’jaligi**- xalq xo’jaligi tarmog’I;suv resurslarini o’rganish, hisobga olish , undan kompleks foydalanishni rivojlantirish, sug’orish tizimlarini ekspluatatsiya qilish, yerosti va yerusti suvlarini ifloslanishdan, tugab qolishdan saqlash, shuningdek uni iste’molchilarga yetkazib berish bilan shug’ullanadi. Uning asosiy vazifasi-xalq xo’jaligining barcha tarmoqlarini kerakli miqdordagi va sifatli suv bilan ta’minlashdan iborat.

**Suv yig'ish havzasi**- bu daryo , ko’l yoki dengizga yerusti va yerusti suvlariga oqib tushadigan suv yig’ish va saqlash suv maydoni. Suv yig’ish havzasi suvayirg’ich bilan bo’linga va unga oqib keladigan barcha daryolarning suv yig’ish havzalari ni o’z ichiga oladi.

**Suvayirg’ich**- yer yuzasida yog;in suvlari oqimini turli tomonlarga yo’nalgan ikki yonbag’ir bo’yicha ajratib turuvchi chiziq, chegara. Yer ostida esa suvayirg’ichlar turli tomonlarga harakatlantiruvchi yer osti suvlari oqimini ajratib turuvchi shartli chiziq.U tog’li o’lkalarda tizmalarning cho’qqilaridan o’tadi. Tekisliklarda esa yassi yerlardan , botqoqliklardan iborat bo’lishi mumkin. Bunday joylarda suvayirg’ichdan chiziq tarzida ko’rsatish mumkin emas.

**Suvning loyqalik darajasi**- organic va noorganik ingichkab dispersli quyqa hamda plankton organizmlarning rivijlanishi sababli suv tiniqligining pasayishini ko’rsatuvchi ko’rsatkich. Suv loyqalanishiga undagi qum, loy, noorganik birikmalar (alyuminiy gidroksid , turli metallarning korbanatlari) hamda prganik aralashmalar yoki tirik mavjudodlarning mavjudligi hamda havodagi kislorodda temir va marganets birlashmasining oksidlanishi ham sabab bo’ladi. Suv havzalarida suvning loyqalanish darajasi yomg’ir yoqqanda, suv toshqinlarida, muzliklarning erishida oshadi.

**Suvning oqib kelishini havzali boshqarish-**tabiiy sharoitlarda qorning erigan va yomg’ir suvlarini vaqtinchalik daryo havzalarida ushlab turish yo’li bilan suvning oqib kelishini boshqarish.

**Sug’oriladigan yerlar**- sug’orish shahobchalari mavjud bo’lgan belgur sug’orish manbalari bilan bog’langan hamda yerlarning sug’orilish jarayonini ta’minlaydigan suv resurslariga ega qishloq xo’jaligi va sug’orish uchun yaroqli yerlar.

**Sug’orish (Irrigatsiya)**- suvning namlik yetishmaydigan dalalarga yetkazadi va tuproqning o’simlik ildizi tarqalgan qismi namlik zahirasini oshiradi, melioratsiyaning bir turi. Sug’orish , negizida me’yordagi suvning tuproqqa gidrotehnik qabul qilishining texnik, agrotexnik va tashhkiliy-xo’jalik choralari majmuidan iborat. Sug’orish issiqlik rejimiga ta’siy qilib tuproqning yuqori qismi haroratini nazorat qiladi, bu esa o’simliklarning tuproqdan oziq moddalar-ma’dan va organic og’itlarni o’zlashtirilishiga qulay sharoit yaratadi va qishloq xo’jalik ekinlaridan yuqori xosil olishni ta’minlaydi.

**Sug’orish rejimi**- almashlab ekish tarkibidagi ekinlarga suv berish me’yori, muddati va sonini optimal uyg’unlashtirish muayyan sharoitlarda ekinlardan eng yuqori hosil olishni ta’minlaydi. U o’simliklarni biologik xususiyatlari sug’oriladigan maydonlarning iqlim, tuproq va gidrogeologik shart sharoitlar va sug’orishning usullari va texnikasini xisobga olgan holda belgilanadi. Sug’orish me’yori dala suv balansi sathi orqali aniqlanadi, alohida sug’orish me’yori kabi vaqti-vaqti bilan suv beriladi va sug’orishlar soni sug’orish davrida o’lchanadigan meyoriga teng keladi. Sug’orish me’yori-qishloq xo’jaligi ekinlarini bir marta sug’orish uchun kerak bo’ladigan suv miqdori, sug’oriladigan me’yor, sug’orish davrida kerak bo’ladigan suv hajmi.

**Sug’orish tizimi**- muayyan yer naydonlari va uni sug’orishga hizmat qiladigan gidrotexnika (suv olish inshootlari, kanallar, truboprovodlar va boshqalar) va yordaamchi inshootlar (yo’llar ko’priklar va boshq.) majmuasi. Doimiy sug’oriladigan yer yerlar sug’orish tizimiga yana suv chiqarish tuguni (suv chiqarigich inshootlari); sug’orish shoxobchalari; kollektor-drenaj shoxobchalari kiradi. Sug’orish tizimi o’zioqar vodozaborlar-suv kanallariga sug’orish manbaalaridan o’zi oqib keladi va mehanik suv chiqaegichlar-suvni nasoslar orqali chiqarishdan iborat. Konstruksiya bo’yicha ular ochiq, yopiq va kombinatsiyalangan turlarga bo’linadi

**Sug’orish shohobchalari**- sug’orilish manbalaridan sug’oriladigan yerlarga suv olib boruvchi doimiy va muvaqqat suv o’tkazgichlar ( kanal, truboprovodlar) tarmog’I, sug’prish tizimining eng muhim tarkibiy qismi. O’tkazgich va tartibga solish tarmoqlaridan iborat bo’lib, suvni ( suv o’tkazgichlar), kanallardagi suv sathining ko’tarilishi va suv sarfini tartibga soluvchi ( asosiy regulyator) – ortiqcha suvni chiqarib tashlaydigan regulyatorlar, cho’kindilarni to’xtatib qoluvchi tindirgichlar, yo’naltiruvchi tizimlarni hisobga olish qurilmalarni va inshootlari bilan ta’minlangan.Ochiq sug’orish tiuzimlarining suv olib keluvchi shoxobchalari magistral,xo’jaliklararo va xo’jalik va xo’jalik ichidagi kanallardan iborat. Ochiq sug’orish tizimlarining suvni tartibga soluvchi shoxobchalari vaqtinchalik sug’orgichlar, suv chiqaradigan jo’yaklardan iborat. Yopiq sug’orish tizimlarida vaqtinchalik sug’orgichlar va suv chiqaradigan jo’yaklar yerosti truboprovodlari, ko’chirib yurish mumkin bo’lgan shlanglar yoki yig’ma truboprovodlarga almashtirilgan.

**“SH”**

**Shamol**- atmosferada havoning yer sirtiga nisbatan gorizantal harakati.Harakatning gorizantal tashkil etuvchi shamol sifatida tasavvur qilinadi .Bazan gorizantal shamolga nisbatan ancha kuchsiz vertical shamol ham bo`linadi. SHamol bosim gorizantal yo`nalishda notekis tarqalgan paytda atmosferadagi haroratning har xil bolishi oqibatida paydo boladi. SHamol tezligi va yo `nalishi bilan ifodalanadi. Yer yuzasidagi shamol tezligi maxsus asboblar erkin atmosferada esa uchar sharlar yordamida aniqlanadi.

**Shamol eroziyasi**-shamol tasirida relyefning yemirilishi va shakllanishi .

**Shelf**- materikning quruqlikka tutashgan va u bilan umumiy geologic tuzilishga ega suv osti chekkasining tekislangan qismi. Shelf chegarasi dengiz yoki okean qirg`oqlari va havza tubi cheti (materik yonbag`irlarga o`tish ) hisoblanadi.

**Shisha sanoati-** listli arxitektura - qurilish , optic , yorug`lik texnik , elektr texnik, tara shisha, uy anjomlari, shisha tola va boshqa shisha buyumlar ishlab chiqarish bilan shug`ullanadigan sanoat tarmog`i .

**Shxeralar**-– dengiz yoki ko’lda jingalak qoyalar hosil qilgan son-sanoqsiz kichik toshloq orollar va sayozliklar.

**Shifoxona muassasasi-** kechayu kunduz tibbbiy yordam ko`rsatuvchi bemorlarni diagnostika , davolash va rebilitatsiya qilish uchun moljalllangan , professional tayyorlangan amaliyotga ega , kamida bitta shifokori mavjud stasionar davolash muassasasi. SHifoxona muassasalerida zaruriy anjomlar bilan jihozlangan va band bo`lishi yoki bo’lmasligidan qat’iy nazar bemorlarni qabul qilish uchun shifoxona o`rinlari hisobga olinadi.

**Shamol** - havoning yuqori bosimli joylardan past bosimli joylarga tomon oqishi, harakati. Muayyan masofadagi havo bosimi orasidagi farq qancha katta bo’lsa, shamol shuncha kuchli esadi.